Rosa Luxemburg

Jiel Rosa Luxemburg (Polänapüko: Róża Luksemburg; in Polän pämotöl pö famül yudik as Rosalia Luxemburg; 1871 mäzul 5 - 1919 yanul 15) äbinof teoran ä filosopan Deutänik juläla hiela Marx, äsi levolutan paleta pro livät Regäna Polänik, paleta: SPD Deutänik, e Paleta Sogädik Demokratik Nesekidik Deutäna.

Äfünof gaseedi: Die Rote Fahne (Stän Redik). Posä palet: SPD ästüton kompenami Deutäna pö Volakrig Balid, äkefünof, kobü hiel Karl Liebknecht, eli Spartakusbund (Fed ela Spartakus): palet levolutik, kel poso ävedon Palet Kobädimik Deutäna. Fed ela Spartakus äkompenon pö volut di Berlin ün yanul yela 1919. Posä primo itaof ta on, el Rosa Luxemburg fino ästütof voluti at, kel pälepedon fa els Freikorps (keninükamü retans milita lampörik e grups näimilitik bolitadetik). Soäs tumats levolutanas bolitanedetik, el Rosa Luxemburg ed el Karl Liebknecht päfanons, pätomons e pädeidons. Sis deadam oksik, palelogons as martürans fa demokratans sogädimik e fa julälans ela Marx.

Klad:Moteds ün 1871
Klad:Deadams ün 1919
Klad:Levolutans Deutänik
Klad:Filosopans Deutänik
Klad:Yegeds vipabik